Эрдни Эльдышев

Эрдни Эльдышев (26 ноябрь 1959 ел) — калмык халык шагыйре, Калмык Республикасы язучылар берлеге идарәсе рәисе, Россия язучылар берлеге, Россия журналистлар берлеге, Кавказ язучылар Клубы әгъзасы.

 Биографиясе 
Эрдни Антонович Эльдышев 1959 елның 26 ноябрендә Калмык Республикасының Яшькүл районы Яшькүл бистәсендә туган.

1982 елда отличие белән Калмык дәүләт университетын тәмамлый.

 Иҗаты 
Тәүге шигырьләре 1979 елда «Хальмг унн» («Калмыцкая правда») газетасында һәм «Теегин герл»  («Свет в степи») альманахында басылып чыга . 1986 елда тәүге шигырьләр җыентыгы «Нарта гер» («Кояш йорты») нәшер ителә.

Эльдышев дөньяны һәм иксез-чиксез дала күренешләрен шигырьләрендә нечкәлек белән сурәтли . Ул әрем исен, лаләләрнең язын чәчәк атуын, атларның кешнәвен, һавада бөркетләрнең очуын, төнге йолдызларның  җемелдәвен тасвирлый. 
Шагыйрьнең  туган ягына багышлап язылган шигырьләрендә   изге тойгыларын һәм фикерләре ачык чагыла («Туган ил», «Минем Элиста», «Туган җир», «Кылган җыры», «Яз» һ.б.).
Эрдни Эльдышев  дөнья әдәбияты классикларының күп әсәрләрен туган теленә тәрҗемә иткән. Алар арасында А. Пушкин, М. Ю. Лермонтов, Ф. Тютчев, В. Маяковский, А. Ахматова, А. Твардовский, Н.Рубцов, Рәсүл Гамзатов, Кайсын Кулиев, М. Кәрим әсәрләре, Бурят, Монголия һәм Төньяк Кавказ республикалары шагыйрьләренең әсәрләре бар. Аның иҗаты хәзерге калмык шигъриятенең ачык битләренең берсе санала, ул Төньяк Кавказның милли шигъриятенең әдәби хәзинәсенә кергән.

 Мактаулы исемнәре һәм башка бүләкләре 

 Калмык халык шагыйре;
 Калмык Республикасының атказанган мәдәният хезмәткәре;
 Эрдни Деликов исемендәге Калмык комсомолы премиясе лауреаты;
 «Улан Залпа» милли премиясе лауреаты;
 Номо Очиров исемендәге Калмык Республикасы  премиясе лауреаты;
 Украинаның Тарас Шевченко исемендәге милли премиясе лауреаты (2009)
 Владимир Сосюра исемендәге Украина төбәкара язучылар берлеге премиясе лауреаты;
 Яшькүл бистәсенең мактаулы гражданы;
 Россия төбәкләренең һәм тарихи калаларының «Россия халыкларының мирасына керткән өлеше өчен» медале;
 В. Маяковский ордены (2009)

 Библиография 
Калмык телендә «Сайланма әсәрләре» 2 томда

 Шигырьләр җыентыгы 

 Нарта гера (Кояш йорт). — 1986
 Мудрое дерево — Элиста, 2006
 Родной очаг: Шигырь, поэмалар, тәрҗемәләр. — Элиста АПП «Джангар»: Журн. «Теегин герл»— 1996 — с. 477.
 Иртәнге очыш (Утренний полет)
 Җиде торна (Семь журавлей)
 Баба трубкасы (Трубка деда): Шигырьләр, поэмалар, тәрҗемәләр. — Элиста: Калм. кн. изд-во, 1994-131 с.
 Зая-Пандит, яки Гыйлем тәгәрмәче (Зая-Пандит, или Колесо Учения)
 Ана васыяте (Материнский завет)
 Аучы Бамбар (Охотник Бамбар)
 Кылган җыры (Песня ковыля)

 Искәрмәләр 

 Сылтамалар 

 Клуб писателей Кавказа: Эльдышев Эрдни Антонович
 «Правительственная газета» от 26.11.2009 № 112(788): Родного слова драгоценный звук…
 Сайт литературно-художественного журнала «Нана»: «Эрдни Эльдышев: „Как тепло и радостно на свете...“»

Төркем:26 ноябрь көнне туганнар
Төркем:1959 елда туганнар
Төркем:Википедия:Замандашлар биографиясе
Төркем:Әлифба буенча шәхесләр
Төркем:Әлифба буенча шагыйрьләр
Төркем:ССРБ шагыйрьләре
Төркем:Россия шагыйрьләре
Төркем:XX гасыр шагыйрьләре
Төркем:XXI гасыр шагыйрьләре
Төркем:Россиядә туганнар